ᱥᱳᱵᱟᱱᱟ

ᱥᱳᱵᱟᱱᱟ ᱪᱚᱸᱫᱽᱨᱚᱠᱩᱢᱟᱨ ᱯᱤᱞᱞᱟᱭᱤ  ᱫᱚ ᱢᱤᱫ ᱥᱤᱧᱚᱛ ᱯᱷᱤᱞᱢ ᱟᱠᱴᱨᱮᱥ ᱵᱷᱟᱨᱚᱛᱱᱟᱴᱭᱚᱢ ᱮᱱᱮᱡᱤᱭᱟᱹ ᱠᱟᱱᱟᱭ ᱾ ᱟᱡ ᱫᱚ ᱯᱨᱟᱭ ᱒᱓᱐ ᱜᱚᱴᱟᱝ ᱠᱷᱚᱱ ᱦᱚᱸ ᱵᱟᱹᱲᱛᱤ ᱯᱷᱤᱞᱢ ᱨᱮᱜᱮᱭ ᱠᱟᱹᱢᱤ ᱟᱠᱟᱫᱟ,ᱚᱱᱟ ᱠᱚᱫᱚ ᱵᱤᱥᱮᱥ ᱠᱟᱭᱛᱮ ᱢᱟᱞᱟᱭᱚᱢ,ᱠᱚᱱᱱᱚᱰ,
ᱛᱮᱞᱜᱩ,ᱛᱟᱢᱤᱞ, ᱦᱤᱱᱫᱤ ᱟᱨ ᱤᱝᱞᱤᱥ ᱯᱷᱤᱞᱢᱠᱚ ᱠᱟᱱᱟ ᱾ ᱟᱡ ᱫᱚ ᱵᱟᱨ ᱡᱮᱠᱷᱟ ᱡᱟᱹᱛᱤᱭᱟᱹᱨᱤ ᱯᱷᱤᱞᱢ ᱯᱷᱮᱭᱟᱨ ᱟᱣᱟᱨᱰ,ᱢᱤᱫ ᱡᱮᱠᱷᱟ ᱠᱮᱨᱚᱲ ᱯᱚᱱᱚᱛ ᱯᱷᱤᱞᱢ ᱟᱣᱟᱨᱰ ᱚᱱᱟ ᱥᱟᱶᱛᱮ ᱟᱭᱢᱟ ᱢᱟᱹᱱ ᱥᱤᱨᱯᱷᱟᱹ ᱠᱚᱦᱚᱸᱭ ᱟᱛᱟᱝ ᱟᱠᱟᱫᱟ ᱾
ᱟᱡ ᱫᱚ ᱑᱙᱘᱐ᱼ᱙᱐ ᱫᱚᱥᱚᱠᱨᱮ ᱢᱤᱫ ᱞᱤᱰᱤᱝ ᱟᱠᱴᱨᱮᱥ ᱛᱟᱦᱮᱸ ᱠᱟᱱᱟᱭ ᱾ 
ᱟᱡ ᱫᱚ ᱟᱭᱢᱟ ᱫᱤᱥᱟᱼᱩᱫᱩᱜ ᱠᱚ ᱥᱟᱶᱮ ᱠᱟᱹᱢᱤ ᱟᱠᱟᱫᱟ,ᱡᱮᱢᱚᱱ ᱟᱫᱩᱨ ᱜᱳᱯᱟᱞᱟᱠᱨᱤᱥᱱᱚᱱ (Adoor Gopalakrishnan), ᱡᱤ. ᱚᱨᱚᱵᱤᱱᱫᱚᱱ (G. Aravindan), ᱠᱮ. ᱵᱟᱞᱟᱪᱟᱱᱫᱚᱨ (K. Balachander), ᱮ.ᱮᱢ ᱯᱷᱟᱡᱤᱞ (AM Fazil), ᱢᱚᱱᱤ ᱨᱚᱛᱱᱚᱢ (Mani Ratnam), ᱵᱷᱟᱨᱚᱛᱷᱚᱱ (Bharathan), ᱩᱯᱯᱟᱞᱟᱯᱚᱛᱤ ᱱᱟᱨᱟᱭᱚᱱᱟ ᱨᱟᱣ (Uppalapati Narayana Rao) ᱟᱨ ᱯᱨᱤᱭᱟᱫᱚᱨᱥᱳᱱ  (Priyadarshan)

ᱵᱷᱟᱹᱜᱤ ᱟᱠᱴᱤᱝ ᱠᱷᱟᱹᱛᱤᱨ ᱵᱟᱨ ᱡᱮᱠᱷᱟ ᱡᱟᱹᱛᱤᱭᱟᱨᱤ ᱯᱷᱤᱞᱢ ᱯᱷᱮᱭᱟᱨ ᱟᱣᱟᱨᱰ ᱧᱟᱢ ᱟᱠᱟᱫᱟᱭ, ᱢᱤᱫ ᱫᱚ ᱢᱟᱞᱟᱭᱚᱢ ᱯᱷᱤᱞᱢ  ᱢᱚᱱᱤᱪᱤᱛᱨᱟᱛᱷᱟᱡᱩᱼ᱑᱙᱙᱓ (Manichitrathazhu) ᱟᱨᱢᱤᱫ ᱫᱚ ᱤᱝᱞᱤᱥ ᱯᱷᱤᱞᱢ  ᱢᱤᱛᱨᱚ ᱢᱟᱭ ᱯᱷᱨᱮᱸᱰᱼ᱒᱐᱐᱑ (Mitr, My Friend) ᱾
᱑᱙᱙᱙ ᱥᱟᱞ ᱠᱷᱚᱱ ᱫᱚ ᱩᱭᱦᱟᱹᱨ ᱵᱷᱟᱹᱵᱤ ᱧᱚᱜ ᱠᱟᱛᱮᱭ ᱠᱟᱹᱢᱤ ᱠᱟᱱᱟ ᱾

ᱪᱤᱛᱨᱟ ᱵᱤᱥᱣᱮᱥᱣᱚᱨᱚᱱ (Chitra Visweswaran) ᱟᱨ ᱯᱚᱫᱽᱢᱚ ᱥᱩᱵᱨᱟᱦᱢᱟᱱᱭᱟᱢ (Padma Subrahmanyam) ᱴᱷᱮᱫ ᱠᱷᱚᱱ ᱵᱷᱟᱨᱚᱛᱱᱟᱴᱭᱚᱢ ᱮᱱᱮᱡ ᱥᱮᱪᱮᱫ ᱦᱟᱛᱟᱣ ᱟᱠᱟᱫᱟ ᱾ᱤᱱᱟ ᱛᱟᱭᱚᱢ ᱟᱡ ᱠᱩᱥᱤ ᱡᱟᱹᱱᱤ ᱠᱟᱹᱢᱤ ᱤᱫᱤ ᱠᱮᱫᱟ ᱥᱟᱶᱛᱮ ᱠᱳᱨᱤᱭᱚᱜᱨᱟᱯᱷᱚᱨ ᱠᱟᱹᱢᱤ ᱦᱚᱸᱭ ᱞᱟᱦᱟ ᱤᱫᱤ ᱠᱮᱫᱟ ᱾

ᱱᱤᱛᱚᱜ ᱫᱚ ᱪᱮᱱᱱᱟᱭ ᱨᱮ "ᱠᱚᱞᱟᱨᱯᱚᱱᱟ" ᱧᱩᱛᱢᱛᱮ ᱢᱤᱫ ᱮᱱᱮᱡ ᱟᱥᱲᱟᱭ ᱵᱮᱨᱮᱫ ᱟᱠᱟᱫᱟ ᱾ ᱒᱐᱐᱖ ᱥᱟᱞᱨᱮ, ᱵᱷᱟᱨᱚᱛ ᱥᱚᱨᱠᱟᱨ 'ᱯᱚᱫᱽᱢᱚᱥᱨᱤ' ᱢᱟᱹᱱ ᱮ ᱪᱟᱞ ᱟᱠᱟᱫᱮᱭᱟ ᱾ ᱒᱐᱑᱔ ᱥᱟᱞ ᱨᱮᱫᱚ ᱠᱮᱨᱚᱲ ᱯᱚᱱᱚᱛ ᱥᱚᱨᱠᱟᱨ 'ᱠᱚᱲᱟ ᱨᱚᱛᱱᱚ' ᱢᱟᱹᱱ ᱮ ᱪᱟᱞ ᱟᱠᱟᱫᱮᱭᱟ ᱾ ᱒᱐᱑᱙ ᱥᱟᱞ ᱨᱮᱫᱚ Dr. M.G.R. Educational and Research Institute ᱵᱳᱠᱴᱚᱨᱮᱴ(doctorate) ᱢᱟᱹᱱ ᱮ ᱪᱟᱞ ᱟᱠᱟᱫᱮᱭᱟ ᱾
 ᱱᱤᱡᱚᱨ ᱡᱤᱭᱚᱱ 
ᱥᱳᱵᱟᱱᱟ ᱟᱡᱟᱜ ᱥᱠᱩᱞ ᱥᱮᱪᱮᱫ ᱫᱚ ᱠᱳᱭᱮᱢᱵᱟᱛᱩᱨ ᱨᱮᱭᱟᱜ ᱮᱥ.ᱴᱤ ᱛᱷᱚᱢᱟᱥ ᱦᱟᱭᱚᱨ ᱥᱮᱠᱚᱱᱰᱟᱨᱤ ᱥᱠᱩᱞ ᱠᱷᱚᱱᱮ  ᱥᱟᱹᱛ ᱞᱮᱫᱟ ᱾ ᱟᱡ ᱫᱚ ᱛᱨᱟᱵᱷᱟᱱᱠᱳᱨ ᱥᱤᱥᱴᱚᱨ  (Travancore sisters)---ᱞᱚᱞᱤᱛᱷᱟ(Lalitha),ᱯᱚᱫᱽᱢᱤᱱᱤ (Padmini),
ᱨᱟᱜᱤᱱᱤ (Ragini)
ᱠᱚᱭᱤᱡ ᱵᱷᱟᱹᱬᱡᱤ ᱠᱟᱱᱟᱭ, ᱡᱟᱦᱟᱸᱭ ᱠᱚᱫᱚ ᱡᱮᱛᱮᱜᱮ ᱠᱞᱟᱥᱤᱠᱟᱞ ᱰᱮᱱᱥᱚᱨ ᱟᱨ ᱟᱠᱴᱨᱮᱥ ᱠᱚ ᱛᱟᱦᱮᱸ ᱠᱟᱱᱟ ᱾ ᱟᱠᱴᱨᱮᱥ ᱥᱩᱠᱩᱢᱟᱨᱤ ᱫᱚ ᱟᱡ ᱡᱷᱤᱼᱦᱟᱛᱚᱢ ᱠᱟᱱᱟᱭ ᱾  ᱢᱟᱞᱟᱭᱚᱢ ᱟᱠᱴᱨᱮᱥ ᱚᱢᱵᱤᱠᱟ ᱥᱩᱠᱩᱢᱟᱨᱚᱱ  (Ambika Sukumaran) ᱫᱚ ᱟᱠᱚ ᱥᱟᱹᱜᱟᱹᱭᱟᱱ ᱦᱚᱲ ᱜᱮ ᱠᱟᱱᱟᱭ ᱾ ᱢᱟᱞᱟᱭᱚᱢ ᱟᱠᱴᱚᱨ ᱵᱷᱤᱱᱤᱛ (Vineeth) ᱫᱚ ᱟᱡ ᱯᱩᱛᱨᱟᱹ ᱥᱟᱹᱜᱟᱹᱭ ᱟᱨ ᱠᱨᱤᱥᱱᱟ (Krishna) ᱟᱡ ᱵᱷᱚᱬᱡᱟ ᱠᱟᱱᱟᱭ ᱾
 ᱠᱮᱨᱤᱭᱚᱨ 
 ᱯᱷᱤᱞᱢ ᱠᱮᱨᱤᱭᱚᱨ  
ᱥᱳᱵᱟᱱᱟ ᱟᱡᱟᱜ ᱯᱩᱭᱞᱩ ᱯᱷᱤᱞᱢ ᱵᱳᱞᱞᱤᱣᱩᱰ ᱨᱮ ᱚᱢᱚᱨ ᱯᱨᱮᱢᱼ᱑᱙᱗᱒ (Amar Prem-1972) ᱠᱷᱚᱱ ᱢᱤᱫ ᱜᱤᱫᱟᱹᱨ ᱠᱚᱞᱟᱠᱟᱨ ᱯᱟᱴ